钦定古今图书集成/明伦汇编/闺媛典/第046卷 > 韩氏女
## 钦定古今图书集成/明伦汇编/闺媛典/第046卷 > 韩氏女

按《宋史列女传》：“韩氏女，字希孟，巴陵人。或曰丞相琦
之裔。少明慧，知读书。开庆元年，元兵至岳阳，女年十
八，为卒所掠，将挟以献其主将，女知必不免，竟赴水
死。越三日，得其尸于练裙带。有诗曰：‘我质本瑚琏，宗
庙供𬞟蘩。一朝婴祸难，失身戎马间。宁当血刃死，不
作衽席完。汉上有王猛，江南无谢安。长号赴洪流，激’”
烈摧心肝。

又按《辍耕录》：岳州破时，韩氏为游卒所掠以献，主将
韩知必不免，乘间赴水死。越三日，有得其尸于练裙
中，题五言长句曰：“‘宋未有天下，坚正臣礼秉。开国百
战功，每阵惟雄整。及侍周幼主，臣心尚炯炯’。帝曰：‘卿
北伐。山戎今有警，死狗莫击尾，此行当系颈。即日辞
陛下，尽敌心欲逞。陈桥忽兵变，不得守箕颍。禅让法
尧舜，民物普安静。有国三百年，仁义道驰骋。未改祖
宗法，天胡肆大眚。细思天地理，中有幸不幸。天果丧
中原，大似裂冠衽。君诚不独活，臣实无愧丙。失人焉
得人，垂戒尝耿耿。江南无谢安，塞北有王猛。所以戎
马来，飞渡以陵境。大江限南北，今此一舴艋。本期固
封疆，谁谓如画饼。烈火燎昆冈，不辨金玉矿。妾本良
家子，性癖守孤梗。嫁与尚书儿，衔署紫兰省。直以才
德合，不弃宿瘤瘿。初结合欢带，誓比日月昺。鸯鸳会双飞，比目愿常并。岂期金石坚，化作桑榆景。旄头埶
正然，蚩尤气先屏。不意风马牛，复及此燕郢’。”一方遭
劫虏，六族死俄顷。退鹢落迅风，孤鸾吊空影。簪坚折
白玉，瓶沉断青绠。一“死空冥府，忧心长炳炳。意坚志
不移，改邑不改井。我本瑚琏器，安肯作溺皿。志节匪
转石，气噎如吞鲠。不作爝火然，愿为死灰冷。贪生念
麹蛾，乞怜羞虎阱。借此清江水，葬我全首领。皇天如
有知，定作血面请。愿魂化精卫，填海使成岭。”此诗士
大夫多称道之。韩名希孟，年十有八，魏公五世孙，襄
阳贾尚书之子，琼之妇。